DOCUMENT DE LUCRU AL SERVICIILOR COMISIEI REZUMAT AL EVALUĂRII IMPACTULUI Notă privind responsabilitatea: Prezentul raport angajează doar serviciile Comisiei implicate în elaborarea sa și nu aduce atingere formei finale a deciziei care urmează să fie luată de către Comisie Care însoțește documentul Propunere de Directivă a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor radio /* SWD/2012/0300 final */





DOCUMENT DE LUCRU AL SERVICIILOR COMISIEI REZUMAT AL EVALUĂRII IMPACTULUI Notă privind responsabilitatea: Prezentul raport angajează doar serviciile Comisiei implicate în elaborarea sa și nu aduce atingere formei finale a deciziei care urmează să fie luată de către Comisie Care însoțește documentul Propunere de Directivă a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor radio Introducere Prezentul raport, rezumat al evaluării impactului, abordează o posibilă revizuire a Directivei R&TTE[1] (Directiva 1999/5/CE privind echipamentele hertziene și echipamentele terminale de telecomunicații[2]). Directiva în cauză reglementează o piață estimată la 63 de miliarde EUR (2007), inclusiv, printre altele, telefoanele mobile, emițătoarele rețelelor de telefonie mobilă și telefoanele fixe[3]. Aceasta armonizează, la nivelul UE, cerințele de reglementare privind protecția sănătății și a securității, compatibilitatea electromagnetică și evitarea interferențelor dăunătoare. 1. Definirea problemei 1.1. Nivel scăzut de conformitate A fost constatat un nivel scăzut de conformitate cu cerințele directivei. Datele disponibile provenite de la autoritățile de supraveghere a pieței din UE (denumite în continuare „ASP”) indică valori cuprinse între 28% și 56% în ceea ce privește conformitatea cu cerințele esențiale și valori chiar mai scăzute în ceea ce privește conformitatea administrativă. Punerea în aplicare eficientă a legislației de către ASP-uri este puternic îngreunată de trasabilitatea limitată a produselor și a producătorilor. În cazul în care un punct de contact valid nu poate fi găsit, autoritățile de supraveghere a pieței sunt obligate să caute de-a lungul întregului lanț de distribuție pentru a contacta persoana responsabilă pentru introducerea produsului pe piața UE. De asemenea, directiva este adesea ambiguă și complexă în mod inutil (a se vedea punctul 2.2 de mai jos) și necesită un efort relativ ridicat din partea producătorilor pentru a înțelege obligațiile care le revin. 1.2. Problemele legate de dispozițiile juridice ale directivei Directiva este considerată a fi prea complexă și ambiguă. Unele aspecte care fac obiectul unor interpretări diferite sunt: · Dacă cerințele esențiale prevăzute la articolul 3 alineatul (2) („să utilizeze eficient spectrul...pentru evitarea interferențelor dăunătoare”) se aplică doar emițătoarelor sau, de asemenea, echipamentelor radio care funcționează ca receptoare · Distincția între obligația de a aplica „Semnalul de Avertizare” pe produsele care fac obiectul unor restricții de utilizare și obligația de a notifica introducerea pe piață a echipamentelor care funcționează în benzi nearmonizate Aceste ambiguități și altele conduc la aplicarea inconsecventă a directivei și constituie o barieră în calea pieței interne. Directiva include, de asemenea, numeroase dispoziții administrative, iar valoarea unora dintre acestea este discutabilă, de exemplu, marcajul CE, numărul organismului notificat și semnalul de avertizare trebuie să fie aplicate pe echipament, pe ambalaj și în instrucțiunile de utilizare. 1.2.1. Probleme legate de domeniul de aplicare a Directivei R& TTE Nu sunt definite în mod clar modalitățile de aplicare a directivei la anumite categorii de echipamente, cum ar fi echipamentele care pot fi modificate prin software și instalațiile compuse din mai multe componente. Directiva nu permite să se solicite interoperabilitatea echipamentelor cu accesorii, cum ar fi încărcătoarele. În absența acordurilor voluntare din sector, lipsa de interoperabilitate reprezintă un inconvenient major pentru utilizatori și creează deșeuri inutile[4]. Receptoarele (de exemplu, receptoarele GPS sau Galileo) sunt, în general, incluse în directivă. Receptoarele de radiodifuziune și televiziune, și, de asemenea, radiatoarele intenționale care nu permit comunicarea (de exemplu, încărcătoarele fără fir) sunt excluse din domeniul de aplicare a directivei și intră sub incidența Directivei CEM[5]. Existența unor cerințe juridice diferite pentru echipamente similare creează incertitudine juridică. 1.3. Obstacole de reglementare în calea intrării pe piață a echipamentelor radio inovatoare Noile tehnologii radio trebuie să fie în conformitate cu Directiva R&TTE pentru a fi introduse pe piață, fapt ce ridică două probleme: · Întârzieri excesive în elaborarea de standarde armonizate (până la câțiva ani) și în publicarea referințelor în JOUE[6] (până la 1 an) · Dificultăți în obținerea unor avize din partea organismelor notificate (denumite în continuare „ON”) în absența normelor aprobate pentru utilizarea spectrului. Alte aspecte care afectează accesul pe piață al inovațiilor nu intră în domeniul de aplicare al Directivei R&TTE și includ lipsa de armonizare a spectrului în UE și procesul relativ lung, complex și nesigur pentru realocarea utilizării spectrului. 1.4. Care sunt părțile interesate afectate? · Utilizatorii de echipamente R&TTE, serviciile publice și, în general, cetățenii expuși la echipamente neconforme. · Producătorii afectați de denaturarea concurenței prin produse neconforme, de complexitatea și ambiguitatea directivei și de dificultăți în ceea ce privește introducerea inovațiilor pe piață · Autoritățile de supraveghere a pieței afectate de dificultăți în ceea ce privește punerea în aplicare în mod eficient a directivei și de incertitudine juridică 2. Analiza subsidiarității Piața unică este un spațiu de „competență partajată”, în conformitate cu articolul 4 din Tratatul privind funcționarea Uniunii Europene (TFUE). Directiva revizuită se bazează pe articolele 26 (Piață internă) și 114 (Apropierea legislațiilor) din TFUE. Este necesară o acțiune la nivelul UE în vederea adaptării, clarificării sau simplificării dispozițiilor legislative care reprezintă elementul central al pieței unice în acest domeniu. Acest lucru nu poate fi realizat de către statele membre pe cont propriu. O posibilă nouă obligație de înregistrare la nivelul UE a producătorului și/sau a produsului (opțiunile A2, A3, A4) ar putea afecta întreaga piață UE, iar avantaje sale cu privire la măsuri similare la nivel național sunt clare. Opțiunea C2 se referă la reglementarea spectrului, un domeniu care ține, în mare măsură, de competența statelor membre, astfel cum va fi analizat mai jos. În ceea ce privește celelalte opțiuni luate în considerare, dreptul de a acționa al UE și valoarea adăugată a unei acțiuni la nivelul UE, acestea nu ridică niciun fel de problemă. 3. Obiective Revizuirea Directivei R&TTE vizează asigurarea unei mai bune puneri în aplicare a cerințelor esențiale ale directivei. Aceasta trebuie să păstreze și să îmbunătățească piața unică, să evite costurile și sarcinile inutile, în special pentru IMM-uri și să sprijine inovarea. Obiectivele specifice și operaționale sunt următoarele: A Obținerea unei mai bune aplicări și conformități cu directiva: · Consolidarea obligațiilor operatorilor economici, precum și îmbunătățirea instrumentelor juridice aflate la dispoziția autorităților de supraveghere a pieței, în special în ceea ce privește trasabilitatea produselor B Punerea la dispoziție a unui temei juridic solid pentru punerea în aplicare a cerințelor esențiale: · Clarificarea, simplificarea sau eliminarea unei serii de dispoziții și obligații administrative; îmbunătățirea coerenței cu alte acte legislative ale UE. · Facilitarea aplicării directivei în cazul unor anumite tehnologii specifice; permiterea armonizării interfețelor între echipamente și accesorii · Includerea în domeniul de aplicare al directivei a tuturor echipamentelor pentru care este relevantă evitarea interferențelor dăunătoare C Eliminarea obstacolelor de reglementare pentru accesul la piață a echipamentelor radio inovatoare: · Simplificarea procesului decizional în materie de reglementare și reducerea întârzierilor aferente 4. Opțiuni de politică 4.1. Opțiuni propuse pentru atingerea obiectivului A -Opțiunea A0 este reprezentată de statu-quo. -Opțiunea A1 constă în alinierea la noul cadru legislativ (denumit în continuare „NCL”) pentru comercializarea bunurilor -Opțiunea A2 include opțiunea A1 și obligația ca producătorii să-și înregistreze datele de contact într-un sistem central de înregistrare al UE. Un număr de înregistrare unic pentru fiecare întreprindere este aplicat pe toate produsele introduse pe piața UE -Opțiunea A3 include opțiunea A1 și obligația producătorului de a înregistra într-un sistem central de înregistrare al UE fiecare tip nou de produs și de a încărca o parte din dosarul tehnic. Un număr specific de înregistrare a produsului este aplicat pe fiecare produs -Opțiunea A4 include opțiunea A1 și posibilitatea pentru Comisie, pe baza competențelor delegate, să introducă înregistrarea produsului la fel ca în opțiunea A3 pentru anumite categorii de echipamente, în cazul în care nu a fost atins un nivel ridicat de conformitate 4.2. Opțiuni propuse pentru atingerea obiectivului B -Opțiunea B0 este reprezentată de statu-quo. -Opțiunea B1 include alinierea definițiilor și obligațiilor din directivă la NCL în ceea ce privește piața internă pentru bunuri, clarificarea dispozițiilor problematice actuale cu ajutorul „Ghidului pentru punerea în aplicare a Directivei” și simplificarea anumitor obligații administrative. -Opțiunea B2 include opțiunea B1 și introducerea unor dispoziții suplimentare privind unele tehnologii specifice, o nouă cerință privind interoperabilitatea cu accesorii și o extindere a domeniului de aplicare la toate emițătoarele și receptoarele radio - Opțiunea B3 include opțiunea B1, introducerea unor dispoziții suplimentare privind unele tehnologii specifice, o restrângere a domeniului de aplicare al directivei la emițătoare radio și împuternicirea acordată Comisiei pentru a facilita punerea în aplicare a directivei și pentru a aborda chestiunea interoperabilității cu accesorii 4.3. Opțiuni propuse pentru atingerea obiectivului C -Opțiunea C0 constă în nicio acțiune nouă a UE. -Opțiunea C1 include măsuri fără caracter legislativ: crearea unui ghișeu unic european pentru cererile de licențe experimentale în scopul utilizării echipamentelor radio; adoptarea unui plan de acțiune pentru îmbunătățirea cooperării între autoritățile de reglementare, organismele notificate și organismele de standardizare și lansarea unei campanii de informare pentru întreprinderi și IMM-uri privind cadrul de reglementare al echipamentelor radio -Opțiunea C2 include opțiunea C1 și două modificări de ordin juridic: crearea unei categorii speciale a organismelor notificate care se concentrează pe echipamentele radio mai inovatoare și instituirea unui organism central al UE, împuternicit să permită introducerea pe piață și utilizarea unui număr limitat de echipamente radio în zone geografice și perioade de timp bine definite 5. Evaluarea impactului Toate opțiunile sunt evaluate pentru a determina eficacitatea lor în ceea ce privește realizarea obiectivelor. O mai mare conformitate ar trebui să genereze efecte sociale pozitive, și anume îmbunătățirea protecției sănătății și securității, precum și o mai bună funcționare a echipamentelor în beneficiul consumatorilor, întreprinderilor și al serviciilor publice. Efectele economice se referă la funcționarea pieței interne, utilizarea eficientă a spectrului și costurile administrative impuse de directivă, precum și la unele aspecte inovatoare. Nu a fost identificat niciun efect specific semnificativ asupra IMM-urilor 5.1. Obținerea unei mai bune aplicări și a unei conformități mai mari cu directiva Aproximativ 50% dintre statele membre și majoritatea operatorilor economici[7] estimează că alinierea directivei la NCL (opțiunea 1) va avea efecte importante privind conformitatea în domeniul R&TTE. Majoritatea autorităților de supraveghere a pieței consideră că efectul suplimentar al opțiunii A2 asupra eficienței aplicării și asupra conformității ar trebui să fie pozitiv, dar limitat. Opțiunea A3 oferă un instrument de aplicare suplimentar care oferă un acces rapid la dosarul tehnic al produselor înregistrate, posibilitatea de a consulta online datele de contact specifice ale fiecărui produs și, prin urmare, o reducere a întârzierii punerii în aplicare. O autoritate de supraveghere a pieței a estimat un câștig total de până la 10-15% în ceea ce privește timpul/resursele alocate pentru supravegherea pieței și o îmbunătățire în ceea ce privește timpul de reacție de mai multe săptămâni. Deși opțiunea A4 vizează în mod exclusiv categoriile de produse problematice, aceasta ar trebui să aibă un impact similar celui obținut de opțiunea 3 în ceea ce privește eficacitatea. Impactul negativ al opțiunii A3 asupra sarcinii administrative este perceput ca fiind mult mai important decât în cazul celorlalte opțiuni. 32% dintre respondenții la consultarea din 2010 (dar numai 12% dintre IMM-uri) evaluează impactul ca fiind semnificativ, față de numai 10% în ceea ce privește alinierea la NCL. Se pare că actuala obligație de a stabili un dosar tehnic înainte de introducerea unui produs pe piață nu este respectată frecvent. În cazul acesta, sarcina suplimentară care rezultă din colectarea, formatarea și încărcarea acestor informații ar fi foarte limitată. În ceea ce privește opțiunea A4, costurile administrative suplimentare ar fi limitate la acele categorii de produse care fac obiectul înregistrării. Aceste efecte, precum și altele sunt rezumate în tabelul de mai jos: Tabelul 1. Recapitulare comparativă a opțiunilor propuse pentru atingerea obiectivului A || Eficacitatea în ceea ce privește atingerea obiectivului A || Costuri și eficiență || Coerența Opțiunea A0 || 0 || 0 || 0 Opțiunea A1 || +/++ Moderată până la semnificativă || - Mai multe obligații administrative, în special pentru importatori și distribuitori || +++ NCL îmbunătățește coerența cu legislația noii abordări Opțiunea A2 || +/++ Impact limitat în comparație cu A1 || -/+ Producătorii estimează o creștere redusă a sarcinii Îmbunătățire limitată a eficienței autorităților de supraveghere a pieței || +++/- Idem în ceea ce privește NCL/ Se îndepărtează ușor de legislația noii abordări Opțiunea A3 || +++ Instrument suplimentar pentru punerea în aplicare eficientă a obligațiilor și educarea societăților || --/++ Producătorii estimează o creștere semnificativă a sarcinii Îmbunătățește eficiența autorităților de supraveghere a pieței Investiție estimată la 300 000 € || +++/-- Idem în ceea ce privește NCL/ Se îndepărtează de legislația noii abordări Opțiunea A4 || ++ Instrument suplimentar doar pentru categoriile problematice || -/+++ Creștere mai mică a sarcinii pentru sector decât cea presupusă de opțiunea A3 Eficiență globală mai mare față de opțiunea A3 || +++/- Idem în ceea ce privește NCL/ Se îndepărtează de legislația noii abordări, în cazuri justificate 5.2. Opțiuni propuse pentru atingerea obiectivului B: Punerea la dispoziție a unui temei juridic solid pentru punerea în aplicare a cerințelor esențiale Tabelul 2. Recapitulare comparativă a opțiunilor propuse pentru atingerea obiectivului B || Eficacitatea în ceea ce privește atingerea obiectivului B || Efecte colaterale || Costuri și eficiență || Coerența Opțiunea B0 || 0 || 0 || 0 || 0 Opțiunea B1 || ++ - Clarificare importantă || + - Conformitate sporită (obiectivul A) || ++ O anumită reducere a cerințelor administrative || ++ - Sporește coerența cu alte acte legislative ale UE Opțiunea B2 || ++/- - Clarifică aplicarea directivei la tehnologii specifice - O cerință generală de interoperabilitate cu accesoriile s-ar putea dovedi inaplicabilă - Îmbunătățește certitudinea juridică – toate receptoarele acoperite de Directiva R&TTE Ameliorează protecția spectrului – toate radiatoarele intenționale acoperite de Directiva R&TTE || +/- - O mai mare eficiență în utilizarea spectrului prin cerințe de reglementare pentru receptoare - O cerință generală de interoperabilitate cu accesorii poate descuraja inovarea || -- - Costuri suplimentare datorate obligației generale de interoperabilitate - Unele costuri suplimentare pentru receptoare de radiodifuziune și radiatoare intenționale care nu permit comunicarea || Opțiunea B3 || +++ - Competențele Comisiei permit adaptarea la evoluțiile tehnologice/ale pieței/juridice - Îmbunătățește certitudinea juridică: toate receptoarele și terminalele fixe în temeiul directivei CEM - Sporește protecția spectrului: toate radiatoarele intenționale acoperite de Directiva R&TTE || - - Funcționarea receptoarelor depinde de norme voluntare - Cerințele esențiale menționate la articolul 3 alineatul (3) nu se aplică receptoarelor simple, de exemplu receptoare Galileo || +/- - Unele costuri suplimentare pentru radiatoarele intenționale care nu permit comunicarea - O anumită reducere a costurilor pentru echipamentul exclusiv receptor și terminalele fixe || ++ - Sporește coerența cu alte acte legislative ale UE în materie de concurență - Competențele de executare facilitează aplicarea consecventă a directivei în întreaga UE 5.3. Opțiuni propuse pentru atingerea obiectivului C: eliminarea barierelor de reglementare în calea inovării în domeniul echipamentelor radio Opțiunea C1 ar trebui să permită o mai bună cunoaștere a reglementărilor de către societăți, să faciliteze rolul organismelor notificate în evaluarea produselor inovatoare și să contribuie la reducerea întârzierilor necesare pentru adaptarea noilor produse la cadrul de reglementare. Organismul central al UE prevăzut de Opțiunea C2 ar reduce timpul necesar introducerii pe piață pentru produsele inovatoare, de la 1 până la 2 ani în unele cazuri. Industria ezită să investească pe baza unor autorizații temporare. Organismul central al UE ar avea nevoie de personal, și anume 10 persoane cu normă întreagă pe baza estimării celei mai limitate[8]. Competențele sale ridică probleme legate de subsidiaritate în ceea ce privește competențele naționale în acest domeniu. Acestea și alte efecte sunt rezumate în tabelul de mai jos: Tabelul 3. Recapitulare comparativă a opțiunilor propuse pentru atingerea obiectivului C || Eficacitatea în ceea ce privește atingerea obiectivului C || Efecte colaterale || Costuri și eficiență || Coerența Opțiunea C0 || 0 || 0 || 0 || 0 Opțiunea C1 || + - Îmbunătățește în mod treptat termenele legale de acces pe piață || || + - Îmbunătățește în mod treptat eficiența || + - Sporește coerența dispozițiilor instituționale în vigoare Opțiunea C2 || +/++ Îmbunătățește credibilitatea avizelor ON „speciale” - Reducere importantă a termenelor legale de acces pe piață - Autorizația temporară nu stimulează investițiile || -- - O categorie specială a ON poate denatura concurența dintre ON - Dificultăți în revocarea autorizațiilor temporare || -- Costuri importante: - Organizarea unei noi acreditări pentru o nouă categorie de ON - Crearea unui nou centru de competență - Costuri ridicate legate de retragerea echipamentelor autorizate anterior || -- - Regim de autorizare dublu - Ridică probleme legate de subsidiaritate 6. Compararea opțiunilor Opțiunea preferată. Opțiunea A1 ar trebui să sporească conformitatea, determinând în același timp o creștere limitată a costurilor administrative. Înregistrarea producătorilor prevăzută de opțiunea A2 oferă doar o valoare adăugată limitată. Înregistrarea completă a produselor prevăzută de opțiunea A3 reprezintă un instrument suplimentar important pentru îmbunătățirea eficacității supravegherii pieței, dar este perceput de către industrie ca fiind o sarcină suplimentară semnificativă. Opțiunea A4 prevede o abordare flexibilă și proporțională: efectuarea alinierii la NCL și introducerea înregistrării produselor în categorii specifice de produse în funcție de conformitatea lor cu normele. Prin urmare, opțiunea A4 este opțiunea preferată pentru îndeplinirea obiectivului A. Opțiunea B1 aduce mai multă claritate și simplificare, reduce sarcina administrativă și îmbunătățește coerența. Opțiunea B2 clarifică și îmbunătățește mai mult temeiul juridic în ceea ce privește anumite tehnologii, radiatoare intenționale și receptoare. Cerințele privind funcționarea recepției sporesc eficiența utilizării spectrului dar determină costuri suplimentare. Opțiunea B3 permite clarificarea aplicării directivei la cazurile specifice actuale și viitoare, stabilește criterii clare pentru domeniul său de aplicare în ceea ce privește Directiva CEM și reduce sau evită anumite costuri. Prin urmare, Opțiunea B3 este opțiunea preferată pentru îndeplinirea obiectivului B. Opțiunea C1 prevede o reducere treptată a întârzierilor în introducerea pe piață și o îmbunătățire a eficienței pentru operatorii economici, organismele de reglementare și alte entități. Opțiunea C2 permite reducerea întârzierilor în introducerea pe piață dar implică costuri suplimentare care nu pot fi neglijate, precum și unele dezavantaje instituționale. Prin urmare, Opțiunea C1 este opțiunea preferată pentru îndeplinirea obiectivului C. În ansamblu, acest pachet de opțiuni preferate se așteaptă să crească conformitatea, să aducă o mai mare certitudine juridică, să determine o aplicare mai coerentă și mai armonioasă a directivei și o prevenire mai completă a interferențelor perturbatoare, presupunând o sarcină limitată pentru operatorii de pe piață. În afara sinergiilor dintre opțiunile A4 și B3, explicate în capitolul 7, nu sunt așteptate alte efecte ale interacțiunilor între cele trei elemente ale opțiunii preferate. Prin urmare, o evaluare aprofundată suplimentară a pachetului nu este considerată necesară. Concluzia evaluării impactului a fost că nu există elemente care să indice că opțiunile selectate ar putea genera o sarcină disproporționată pentru IMM-uri. În consecință, nu există niciun element care să demonstreze nevoia de măsuri specifice în favoarea IMM-urilor în scopul de a asigura respectarea principiului proporționalității. 7. Monitorizare și evaluare Tabelul următor rezumă principalii indicatori ai evoluției realizate în îndeplinirea obiectivelor pentru revizuirea directivei: Tabelul 4. Indicatori-cheie ai progreselor realizate || Indicator || Abordare Conformitate || Indici de conformitate || Rapoarte periodice din partea statelor membre Simplificarea administrativă și adaptările juridice || Costuri și sarcină administrative derivate, numărul dispozițiilor din directivă percepute ca fiind neclare || Schimbul periodic cu părțile interesate Barierele în materie de reglementare în calea inovării || Simplitatea percepută a introducerii unor inovații || Schimbul periodic cu părțile interesate În conformitate cu propunerea, statele membre vor avea obligația de a transmite Comisiei, de două ori pe an, rapoarte privind punerea în aplicare a directivei care oferă informații privind nivelul de conformitate cu dispozițiile directivei. Comisia intenționează să revizuiască periodic punerea în aplicare a prezentei directive și prezintă rapoarte Parlamentului European și Consiliului, o dată la cinci ani. [1] R&TTE = echipamentele hertziene și echipamentele terminale de telecomunicații [2] Directiva 1999/5/CE, JO L 91, 7.4.1999, p. 10-28 [3] Infrastructura de telecomunicații non-radio, cum ar fi sistemele de conexiune, este exclusă din domeniul de aplicare al Directivei R&TTE [4] http://ec.europa.eu/enterprise/sectors/rtte/chargers/index_en.htm [5] Directiva cu privire la compatibilitatea electromagnetică: Directiva 2004/108/CE [6] Jurnalul Oficial al Uniunii Europene [7] În timpul consultării publice din anul 2010, 71% dintre respondenți (autoritățile de supraveghere a pieței au fost excluse pentru această întrebare) prevăd că alinierea la NLF ar avea un efect între moderat și puternic asupra conformității produselor [8] Pentru referință, ECO, Secretariatul CEPT, are un personal de 14 persoane, inclusiv 7 experți